Osimertinib

Osimertinib, inayouzwa kwa jina la chapa Tagrisso, ni dawa inayotumika kutibu saratani ya mapafu isiyo ya seli ndogo (non-small-cell lung cancer) kwa mabadiliko fulani katika jeni ya EGFR (kipokezi cha sababu ya ukuaji wa ngozi). Dawa hii inachukuliwa kwa njia ya mdomo.

Madhara yake ya kawaida ni pamoja na kuhara, upele, uchungu mdomoni, uchovu na kuvimba kwa ini. Madhara yake mengine yanaweza kujumuisha nimonia, kuongeza muda wa QT (ugonjwa wa mdundo wa moyo unaoweza kusababisha mapigo ya moyo ya haraka na yenye fujo), ugonjwa wa moyo na kuvimba kwa macho. Matumizi yake wakati wa ujauzito yanaweza kumdhuru mtoto. Dawa hii ni kizuizi cha tyrosine kinase.

Osimertinib iliidhinishwa kwa ajili ya matumizi ya kimatibabu nchini Marekani mwaka wa 2015 na Ulaya mwaka wa 2016.  Nchini Uingereza inagharimu Huduma ya Afya ya Kitaifa (NHS) takriban £5,800 kwa mwezi kufikia mwaka wa 2021. Nchini Marekani kiasi hiki kinagharimu takriban dola 16,000 za Kimarekani.

 Marejeo 


Category:Madawa
Category:Translated from MDWiki